Kód uznesenia:

**Návrh uznesenia**

Mestské zastupiteľstvo po prerokovaní materiálu

**A**. **začína**

z vlastnej iniciatívy konanie podľa čl. 9 ods. 2 písm. a) ústavného zákona č. 357/2004 Z. z. o ochrane verejného záujmu pri výkone funkcií verejných funkcionárov (ďalej len „ústavný zákon“) voči Ing. Petrovi Lenčovi, bývalému poslancovi Mestského zastupiteľstva hlavného mesta Slovenskej republiky Bratislavy, pretože zistenia nasvedčujú tomu, že porušil svoju povinnosť podať oznámenie podľa čl. 7 ústavného zákona v lehote ustanovenej v čl. 7 ústavného zákona,

**B. vyzýva**

podľa čl. 9 ods. 4 ústavného zákona bývalého poslanca Mestského zastupiteľstva hlavného mesta Slovenskej republiky Bratislavy uvedeného v bode A. tohto uznesenia, aby sa vyjadril, prečo nepodal oznámenie podľa čl. 7 ústavného zákona v lehote do 31. marca 2015, a aby toto vyjadrenie zaslal Mestskému zastupiteľstvu hlavného mesta Slovenskej republiky Bratislavy,

T: do 15 dní odo dňa schválenia uznesenia mestského zastupiteľstva

**C. poveruje**

Komisiu na ochranu verejného záujmu pri výkone funkcií verejných funkcionárov Mestského zastupiteľstva hlavného mesta Slovenskej republiky Bratislavy, aby v prípade, ak je to potrebné, v mene Mestského zastupiteľstva hlavného mesta Slovenskej republiky Bratislavy vykonala ďalšie dokazovanie v súlade s čl. 9 ods. 4 ústavného zákona v konaní, ktoré sa začalo podľa bodu A. tohto uznesenia,

**D. ukladá**

Komisii na ochranu verejného záujmu pri výkone funkcií verejných funkcionárov Mestského zastupiteľstva hlavného mesta Slovenskej republiky Bratislavy, aby predložila na rokovanie Mestského zastupiteľstva hlavného mesta Slovenskej republiky Bratislavy návrh rozhodnutia vo veci, v ktorej sa začalo konanie podľa bodu A. tohto uznesenia.

T: do 60 dní odo dňa schválenia uznesenia mestského zastupiteľstva